Hvis du vil bo billigt ved vandet, har vi i regionen to af de billigste kommuner overhovedet, hvor netop det kan lade sig gøre.

Boliger tæt på vandet er i høj kurs. Derfor kan boligpriserne tæt på det blå også være meget høje. Men det kommer i høj grad an på, hvor man har tænkt sig at bosætte sig. For kvadrameterprisen svinger voldsomt. Faktisk er der hele 74.000 kroner forskel på kvadretmeterprisen i den dyreste og billigste kommune, hvis man ser på boliger, der er til salg med hav eller fjord indenfor 100 meter. Det skriver boligsiden.dk. Den dyreste kommune er gentofte, der har en kvadratmeterpris på 82.777 kroner, hvis man vil bo med maksimalt 100 meter til vandet. Til sammenligning kan man i Thisted kommune få sine kvadratmeter til 9.993 med samme afstand til det bølgende blå. Thisted er dermed den tredje billigste kommune, man kan flytte til, hvis man vil på tæt på vandet. Men Thisted Kommune er faktisk ikke den billigste at flytte til, hvis man vil have udsigt over havet og fjorden i Nordjylland. I Vesthimmerlands kommune ligger kvadratmeterprisen på 8.895 indenfor 100 meter til vandet. Landets fjerdestørste by, Aalborg, ligger på en 12. plads over de billigste steder at slå sig ned med bølgen blå indenfor rækkevidde.